Jovan Štokovac
<s>Jovan Štokovac Džoja (Peroj, kod Pule, 2. mart 1922 — 14. jul 1992), učesnik Narodnooslobodilačke borbe, general-major JNA i narodni heroj Jugoslavije.</s>

<s>Biografija 
Rođen je 2. marta 1922. godine u Peroju kod Pule.</s><s>Do 1941. godine bio je metalski radnik.</s><s>Živeo je u Sremskoj Mitrovici i do rata se bavio metalskim zanatom.</s><s>Kao metalac, došao je u dodir s naprednim radničkim pokretom, kome se pridružio vrlo rano.</s><s>Strojobravarski zanat naučio je, 1936. godine, u Sremskoj Mitrovici.</s><s>Neposredno pred rat 1941. godine, postao je član Komunističke partije Jugoslavije (KPJ).</s>

<s>Narodnooslobodilačka borba 
Narodnooslobodilačkom pokretu se pridružio 1941. godine.</s><s>Bio je jedan od prvih fruškogorskih partizana.</s><s>U toku rata bio je član Okružnog komiteta SKOJ-a za Srem, a zatim politički komesar čete u Bosanskom partizanskom odredu, pomoćnik političkog komesara bataljona u Sremskom partizanskom odredu Treće operativne zone Hrvatske, politički komesar Trećeg bataljona Prve vojvođanske brigade, pomoćnik političkog komesara i komesar Prve vojvođanske brigade.</s>

<s>Desetina kojom je rukovodio je u prvim partizanskim akcijama uspešno izvršila postavljeni zadatak i uništila ustašku patrolu od šest do sedam ljudi.</s><s>Kao politički komesar bataljona, bio je zaslužan što je do tada najslabiji Treći bataljon Prve vojvođanske brigade postao najborbeniji, s najvećim brojem dobrih bombaša i puškomitraljezaca.</s><s>Posebno se istakao u borbi s Nemcima i ustašama, koji su tenkovima i avionima nastojali da deblokiraju garnizon u Brčkom.</s><s>Tada je uspeo da, zajedno sa svojim bataljonom, zadrži deset puta jačeg neprijatelja.</s><s>Decembra 1943. godine, u napadu na Tuzlu, njegov bataljon, već poznat kao pouzdan, dobio je najteži zadatak.</s><s>I pored velikih gubitaka, bataljon je izdržao borbu do kraja.</s>

<s>Kao politički komesar brigade, učestvovao je u gotovo svim njenim akcijama.</s><s>U borbi na Zajednicama, u istočnoj Bosni, njegova brigada je uništila više od petsto gestapovaca, zaplenila osam topova i velike količine ratnog materijala.</s><s>Godine 1944, u maršu s terena oko reke Bosne u Crnu Goru, u uslovima kada su borci umirali od gladi, Prva brigada je zadavala teške udarce neprijatelju.</s><s>Posle prelaska puta Kalinovik-Foča i prilikom spuštanja na Sutjesku, njegova brigada je dobila zadatak da zaposedne Veternik i osigura pokret korpusa preko Sutjeske na Mrkaljklade.</s><s>Tada je bio na najisturenijem položaj i vlastitim primerom podsticao borce na borbu.</s><s>Položaj je, s poslednjim borcima, napustio tek posle izvršenog zadatka.</s><s>Istakao se i u nizu drugih borbi među kojima su one na Makišu i Ćukarici, u Sremu kod Rume i Mitrovice i u Baranji.</s>

<s>Posleratni period 
Nakon oslobođenja, obavljao je dužnosti političkog komesara divizije, načelnika štaba korpusa i ostale dužnosti.</s><s>Višu vojnu akademiju JNA završio je 1957. godine.</s><s>Bio je i pokrajinski sekretar za narodnu odbranu SAP Vojvodine.</s><s>Imao je čin general-potpukovnika JNA.</s>

<s>Preminuo je 14. jula 1992. godine.</s>

<s>Odlikovanja 
Nosilac je Partizanske spomenice 1941. i više drugih jugoslovenskih odlikovanja.</s><s>Ordenom narodnog heroja odlikovan je 5. jula 1952. godine.</s>

<s>Literatura</s>

<s></s>

<s>Jugoslavenski partizani
Jugoslavenski komunisti
Politički komesari NOVJ
Omladina u Narodnooslobodilačkoj borbi
Generali JNA
Nosioci Partizanske spomenice 1941.</s><s>Narodni heroji Jugoslavije
Biografije, Sremska Mitrovica</s>

